Η **Άθινγκ Μου** (*Athing Mu*) (8 Ιουνίου 2002) είναι Αμερικανίδα δρομέας μεσαίων αποστάσεων. Σε ηλικία 19 ετών, κέρδισε χρυσό μετάλλιο στα 800 μέτρα στους Ολυμπιακούς Αγώνες του 2020 στο Τόκιο, καταρρίπτοντας το εθνικό ρεκόρ από την Ατζέ Γουίλσον το 2017 και το ηπειρωτικό ρεκόρ κάτω των 20 ετών. Σημείωσε παγκόσμιο ρεκόρ κάτω των 20 ετών στον κλειστό στίβο στα 800 μέτρα γυναικών στις αρχές του 2021 με χρόνο 1:58.40 και τον καλύτερο χρόνο στην ηλικιακή κατηγορία κάτω των 20 ετών στον κλειστό στίβο στα 600 μέτρα το 2019, όταν ήταν 16 ετών. Ο χρόνος της 1:23.57 είναι ο δεύτερος πιο γρήγορος σε κλειστό στίβο και ο δεύτερος ταχύτερος από Αμερικανίδα σε οποιοδήποτε στίβο. Κέρδισε δεύτερο χρυσό μετάλλιο ως μέρος της σκυταλοδρομίας 4 x 400 μ. γυναικών.

Καριέρα
-------

Στις 24 Φεβρουαρίου 2019, η Μου έσπασε το αμερικανικό ρεκόρ γυναικών στο αγώνισμα των 600 μέτρων στο Πρωτάθλημα Κλειστού Στίβου των ΗΠΑ του 2019, με χρόνο 1:23.57. Ξεπέρασε το προηγούμενο ρεκόρ γυναικών με 1:23.59 που κατείχε η Αλίσια Μοντάνο και παραλίγο να σπάσει το παγκόσμιο ρεκόρ γυναικών, 1:23.44, που κατείχε η Όλγα Κοτλιάροβα.

Στις 6 Φεβρουαρίου 2021, η Μου έτρεξε σε κλειστό στίβο με 50,52 στα 400 μέτρα των γυναικών, που ήταν 0,3 δευτερόλεπτα γρηγορότερα από το επίσημο παγκόσμιο ρεκόρ κάτω των 20 ετών της Σάνια Ρίτσαρντς-Ρος που επικυρώθηκε από την World Athletics. Ωστόσο, ο χρόνος της Μου ήταν πιο αργός από το 50,36 που έθεσε η Αμερικανίδα Σίντνεϊ ΜακΛάφλιν, ο οποίος δεν μπόρεσε να πληροί τα πρότυπα για την κύρωση του παγκόσμιου ρεκόρ. Στις 27 Φεβρουαρίου έτρεξε 1:58.40 στα 800 μέτρα για να σημειώσει ρεκόρ κλειστού κολεγιακού στίβου και παγκόσμιου ρεκόρ κάτω των 20 ετών. Ξεπέρασε το προηγούμενο κολεγιακό ρεκόρ κατά περισσότερο από δύο δευτερόλεπτα. Στις 17 Απριλίου στο Ουέϊκο του Τέξας, τρέχοντας σε κλειστό στίβο, η Μου έκανε αμερικανικό κολεγιακό ρεκόρ στα 800 μέτρα με χρόνο 1:57,73. Στο Πρωτάθλημα NCAA 2021 στο Γιουτζίν του Όρεγκον στις 12 Ιουνίου 2021, κατέβασε το κολεγιακό ρεκόρ όλων των εποχών στα 49,57, κερδίζοντας τα 400 μέτρα, πριν κάνει νέο κολεγιακό ρεκόρ στα 4 x 400 μ. γυναικών με την Texas A&M με 3:22.34 αργότερα μέσα στην ημέρα.

Στους Ολυμπιακούς Αγώνες του 2020 στο Τόκιο, η Μου κέρδισε δύο χρυσά μετάλλια, στα 800 μέτρα γυναικών και στη σκυταλοδρομία 4 x 400 μέτρων γυναικών. Έσπασε το ρεκόρ ΗΠΑ στα 800 μέτρα γυναικών με χρόνο 1:55.21 και τερμάτισε την 53χρονη ξηρασία των Ολυμπιακών νικών για τις ΗΠΑ - η τελευταία Αμερικανίδα που κέρδισε τα 800 μέτρα ήταν η Μάντελιν Μάνινγκ στους Θερινούς Ολυμπιακούς Αγώνες του 1968. Η Μου είχε προκριθεί σε αυτούς τους Ολυμπιακούς Αγώνες στους προκριματικούς των ΗΠΑ που διεξήχθησαν στο Γιουτζήν του Όρεγκον, όπου τερμάτισε πρώτη με χρόνο 1: 56,07 στα 800 μέτρα, παγκόσμιο καλύτερο χρόνο και το 2ο ταχύτερο χρόνο στην αμερικανική ιστορία.

Προσωπική ζωή
-------------

Η Μου γεννήθηκε στο Τρέντον του Νιου Τζέρσεϊ και είναι η δεύτερη μικρότερη από επτά αδέλφια. Ο πατέρας της είναι ο Ντενγκ Μου. Είναι Αμερικανίδα πρώτης γενιάς: οι γονείς της μετανάστευσαν στις Ηνωμένες Πολιτείες από το Νότιο Σουδάν και η οικογένειά της έχει καταγωγή από το Νότιο Σουδάν. Η Μου είναι χριστιανή.

Παραπομπές
----------

1. ↑  *World Athletics Database*. 303192.
2. ↑  Ανακτήθηκε στις 21  Απριλίου 2021.
3. ↑  (Αγγλικά) *Diamond League athletes database*. 14708132. Ανακτήθηκε στις 6  Απριλίου 2022.
4. ↑  «Η Άθινγκ Μου γρηγορότερη στα 800 μέτρα». *ertnews.gr*. 3 Αυγούστου 2021.
5. ↑  «Ολυμπιακοί Αγώνες - Στίβος: Οι ΗΠΑ κατέκτησαν το χρυσό μετάλλιο στα 4χ400μ. γυναικών». *sport24.gr*. 7 Αυγούστου 2021.
6. ↑  Gault, Jonathan (24 Φεβρουαρίου 2019). «A Star Is Born: 16-Year-Old Athing Mu Breaks American Record, Just Misses WR to Win 600 at 2019 USA Indoors in 1:23.57». *LetsRun.com*. Ανακτήθηκε στις 4 Μαρτίου 2019.
7. ↑  Mulkeen, Jon (7 Φεβρουαρίου 2021). «Mu breaks world U20 indoor 400m record, Iapichino leaps 6.75m». *worldathletics.org*. Ανακτήθηκε στις 11 Μαρτίου 2021.
8. ↑  Lindstrom, Sieg (13 Φεβρουαρίου 2021). «A&M Frosh Athing Mu Cranking Out Record Times». *trackandfieldnews.com*. Ανακτήθηκε στις 11 Μαρτίου 2021.
9. ↑  Dutch, Taylor (28 Φεβρουαρίου 2021). «Athing Mu Smashes the Collegiate Indoor Record in the 800 Meters». *runnersworld.com*. Ανακτήθηκε στις 11 Μαρτίου 2021.
10. ↑  Mulkeen, Jon· Ramsak, Bob (28 Φεβρουαρίου 2021). «Mu breaks world U20 indoor 800m record in Fayetteville». *worldathletics.org*. Ανακτήθηκε στις 11 Μαρτίου 2021.
11. ↑  «Athing Mu Breaks 800m Collegiate Record». *kbtx.com*. Ανακτήθηκε στις 22 Απριλίου 2021.
12. ↑  "Results: Women 400 M (Quarterfinals)".
13. ↑  «TFRRS Athling Mu - Track and Field Results and Statistics». Ανακτήθηκε στις 14 Ιουνίου 2021.
14. ↑  «Athing of Beauty: Mu Runs #2 Time in U.S. History to Win Women's 800 by Daylight». *LetsRun.com*. 28 Ιουνίου 2021. Ανακτήθηκε στις 4 Ιουλίου 2021.
15. 1 2  «Athing Mu». *teamusa.org*.. Ανακτήθηκε στις 2 Μαρτίου 2019.
16. ↑  Ackerman, Jon. «U.S. teenager Athing Mu wins 800m Olympic gold, says her goal is to live in image of Jesus». *Sports Spectrum*. Ανακτήθηκε στις 4 Αυγούστου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άθινγκ Μου** |

* Άθινγκ Μου στο Track & Field Results Reporting System